**200810\_0737.wav**

00:50

Με λένε Δημήτριο[…], γεννήθηκα στην Π. Φώκαια Αττικής, […] 1938 (1:03)

Ο πατέρας μου και η μητέρα μου, και οι δύο, ήταν από την Π. Φώκαια της Ιωνίας Μ. Ασίας και ήρθαν πρόσφυγες εδώ το 1924.

Στη διάρκεια του Α’ διωγμού – ο πατέρας μου είχε γεννηθεί το 1900 ακριβώς και η μητέρα μου το 1908. Στο διωγμό του 1914, η οικογένεια του πατέρα μου εγκαταστάθηκε στη Θες/νίκη και της μητέρας μου στην Παιανία.

Το 1919 επέστρεψαν και πάλι στη Φώκαια όπου και εξεδιώχθησαν στο διωγμό του 1922 οριστικώς. (01:58)

-

(02:05)

H μητέρα μου ήταν πολύ μικρή, είχε γεννηθεί το 1908, οπότε στο διωγμό του ’14 ήταν μόλις 6 ετών. Και το 22, 14 ετών. Ο πατέρας μου ασχολούντο με τη γεωργία καταρχήν – είχανε κάποια κτήματα- αλλά και με εργατικές δουλειές· εργάτες. Ίσως και στις αλυκές. (02:35)

Εκείνο που θέλω να πω είναι ότι δεν έχω μνήμες από τους γονείς μου κι ετούτο γιατί δεν έλεγαν οι γονείς μας τα βάσανά τους. Και πιστεύω ότι δεν τα έλεγαν, όπως και πολύ άλλοι φυσικά, δεν έλεγαν γιατί ήθελαν να ξεχάσουν. Γιατί όπως γράφει και ο Βενέζης στο μυθιστόρημά του τη «Γαλήνη», δεν έλεγαν γιατί ήθελαν να ξεχάσουν. (03:04)

-

(03:11)

Και της μητέρας μου και του πατέρα μου η οικογένεια ήτανε από την Π. Φώκαια της Μ. Ασίας (03:19)

-

03:24

Όταν πέθανε ο παππούς εγώ ήμουνα μόλις 6-7 ετών. Οπότε και να μιλούσε, δε θυμάμαι να μιλούσε κι εκείνος, ούτε η γιαγιά μου ούτε ο παππούς μου γιατί πέθαναν κι οι δύο την ίδια χρονολογία, το έτος 1945, εγώ τότε ήμουν ηλικίας επτά ετών (3:46)

οπότε κι αν ακόμη έλεγαν κάτι δεν μπορώ να έχω μνήμες, αλλά δε θυμάμαι να έλεγαν (03:54)

-

04:05

Την ιστορία την έμαθα διαβάζοντας πάρα πολλά βιβλία που έχουν σχέση με την Π. Φώκαια Μ. Ασίας και όχι μόνο. 04:14

-

04:24

Ο αδερφός του πατέρα μου, […], μας άφησε αυτό εδώ το καταστατικό των αλατοεργατών της Π. Φώκαιας Μ. Ασίας κι από εδώ βγαίνει και κάποιο συμπέρασμα ότι και ο παππούς μου, ενδεχομένως και ο πατέρας μου, εργάζοντο και στις αλυκές. (04:52) Και εδώ εξακολούθησαν να εργάζονται και εδώ στις αλυκές, τουλάχιστον τα πρώτα χρόνια, έως ότου ασχοληθούν με τη γεωργία και την κτηνοτροφία να πούμε. (05:04)

Και να πω ακόμη ότι ο […], ο θείος μου, είχε γεννηθεί το 1903, οπότε στον πρώτο διωγμό ήταν μόλις 11 ετών. Ενώ το 1922 ήταν 19 ετών (05:22) και ήταν άνθρωπος ξύπνιος εν πάσει περιπτώσει και θυμόταν πάρα πολλά. Και απόδειξη αυτού είναι ότι όταν εμείς, το 1992, σαν κοινότητα γνωριστήκαμε με τον εκεί δήμαρχο, τον τότε δήμαρχο της Π. Φώκαιας Μ. Ασίας, τον Νιχάτ, είχαμε μαζί μας τον μπάρμπα-Θοδωρή. (05:50)

Ο μπάρμπα-Θοδωρής είναι αυτός εδώ.

-

(06:09)

Μας ξενάγησε σε όλη την Π. Φώκαια, από σοκάκι σε σοκάκι. Μας πήγε σχεδόν σε όλα τα σπίτια των Φωκιανών εκεί – και στο πατρικό του σπίτι φυσικά – και μας διηγείτο πώς περνούσε η ζωή τους εκεί (06:31) την οποία, όπως όλοι – αυτό το θυμάμαι γιατί το έλεγαν και οι γονείς μου – είχαν μια εξαιρετική ζωή. (06:41) Η δε μητέρα μου έλεγε ότι στις όχθες του Έρμου ποταμού, ό,τι έσπερνες, φύτρωνε αμέσως. Και το έσπερναν και 2 και 3 και 5 φορές το χρόνο. Οπότε είχαν όλα τα αγαθά της γης και παράλληλα και της θάλασσας γιατί ήταν και ναυτικοί και ψαράδες. (07:11)

-

07:31

Όταν φύγαμε το 92 να πάμε εκεί, ο πατέρας μου μού είπε: θα σας πάει ο μπάρμπα-Θοδωρής στο σπίτι μας, απέναντι, έμενε ένας Τούρκος κλειδαράς, ο Αχμέτ Αλί. Να πάτε και να του δώσετε χαιρετίσματα. η δε μητέρα μου δεν ήθελε να πάει στην πατρίδα της γιατί έλεγε, όταν θα πάω θα πεθάνω. Οι γονείς μας – ο πατέρας μου και ο πατέρας της Ζαχαρώς, και 3 ακόμη από εδώ – το 72 είχανε πάει στη Φώκαια της Μ. Ασίας. (08:26)

-

(08:40)

είχανε πάει μια ομάδα 5 Φωκιανών, είχαν επισκεφτεί τη Φώκαια της Μ. Ασίας και οπωσδήποτε τη Σμύρνη και όλα τα γνωστά τους μέρη. 08:54

Εκείνο που επίσης θέλω να προσθέσω είναι ότι ο πατέρας μου είχε υπηρετήσει στον ελληνικό στρατό το 22. Αλλά δεν ξέρω αν είχε πάει εθελοντής ή αν είχε επιστρατευθεί. Προφανώς όμως εθελοντής γιατί όλοι ήταν Τούρκοι υπήκοοι. Και γι’ αυτούς όσους Μικρασιάτες έπιαναν αιχμαλώτους οι Τούρκοι δεν τους άφηναν να ζήσουν ούτε λεπτό. Τους σκότωναν επιτόπου. (09:25)

**13:10**

Ήρθαν εδώ το 22, στην Ελλάδα. Από εκεί τους έδιωξαν οι Τούρκοι στις 29 Αυγούστου του 1922.

Κι εγκαταστάθηκαν σε διάφορα μέρη της Ελλάδας. Το ’24 οι Φωκαείς ίδρυσαν έναν σύλλογο, τον Παμφωκαϊκό Σύλλογο, σκοπός του οποίου ήταν να αποκαταστήσει όσο το δυνατόν περισσότερους Φωκιανούς σε κάποια μέρη της Ελλάδας γιατί ήταν περίπου 8 με 10 χιλιάδες που έφυγαν, Έλληνες, από τη Φώκαια της Μ. Ασίας, δεν μπορούσαν να τους εγκαταστήσουν όλους σ’ έναν τόπο. (13:50)

\*\*\*\*\*

Και είχε δημιουργηθεί οπωσδήποτε, να ξέρετε, και η ΕΑΠ, η Επιτροπή Αποκατάστασης Προσφύγων. (14:02)

Πολλούς τούς έστειλαν στη Χαλκιδική, στη Ν. Φώκαια Χαλκιδικής. Και από τη Νέα Φώκαια και από την Παλαιά Φώκαια. Εκεί πήγε και το διάλεξε το μέρος το Κράτος. Εδώ οι γονείς μας το διάλεξαν μόνοι τους ετούτο εδώ το μέρος. Και αυτό γιατί; Γιατί το τοπίο μοιάζει σχεδόν αρκετά με το τοπίο της πατρίδας τους. Κι επιπλέον για το λόγο του ότι εδώ υπήρχαν οι αλυκές και είχανε γνώση από το αλάτι και τις αλυκές οι Φωκαείς (14:40) οπότε θα είχανε κάποια δουλειά, κάποια μεροκάματα έστω το χρόνο να κάνουν, για να μπορέσουν να επιζήσουν. (14:47)

Εδώ ήρθαν το 1924, όχι όλοι μαζί. Ήρθαν κάποιοι από τον Πειραιά, αρχικά, μετά ήρθανε από τη Χαλκίδα, από τη Θες/νίκη. (15:00) Η οικογένεια του πατέρα μου το 22 είχε εγκατασταθεί στη Χαλκίδα, από τη Χαλκίδα ήρθανε εδώ. (15:10) Της δε μητέρας μου, όσοι ήρθανε -γιατί ήρθανε μόνο η μητέρα μου και κάτι αδερφές της, γιατί ο πατέρας της κι ένας αδερφός τους έμειναν εκεί, αιχμάλωτοι, κι ένας άλλος αδερφός τους δεν είχε φύγει το 19 μετά το Διωγμό του 14 που είχαν έρθει στην Ελλάδα, παρέμεινε στην Ελλάδα, πήγε στρατιώτης εκεί αλλά γύρισε εδώ, δεν έμεινε εκεί πέρα – και μείνανε και πάλι στην Παιανία. (15:50)

16:01

Η μητέρα μου δεν ξαναείδε ούτε τον πατέρα της ούτε τον αδερφό της μετά τον διωγμό του 1922 (16:11) γιατί και ο πατέρας της και ο αδερφός της ο Αναστάσης έμειναν αιχμάλωτοι κι οπωσδήποτε σφαγιάσθηκαν. (16:19) Εδώ ήρθε με τον αδερφό της τον Ανδρέα και βρήκανε και τον αδερφό τους το Στέλιο ο οποίος είχε παραμείνει από τον πρώτο διωγμό στην Ελλάδα.

…

\*\*\*\*

17:46

(Μέσα στα μέλη ήτανε και ο Αθανάσιος Παπουτσής)

17:54  
Ήρθανε μια ομάδα, τρεις άνθρωποι που τους έστειλε ο σύλλογος να έρθουν να ερευνήσουν την περιοχή - τότε ο σύλλογος είχε έδρα την Αθήνα – οι περισσότεροι από τα μέλη του ΔΣ έμεναν Πειραιά. (18:20) Έστειλαν τρεις ανθρώπους να έρθουν να ερευνήσουν την περιοχή και να δουν αν μπορούν να αποκατασταθούν Φωκαείς σε αυτήν εδώ την περιοχή. Ήρθανε, είδανε το μέρος, τους άρεσε, είδανε και τις αλυκές. Βέβαια δεν υπήρχε τίποτα εδώ, ήτανε όλα ρουμάνια, ούτε χωράφια ούτε τίποτα. (18:46)

-

20:41

Όταν ήρθαν εδώ το 24 το Υπουργείο δεν τους ενέκρινε την εγκατάστασή τους εδώ. (20:50) Γιατί έλεγαν ότι η περιοχή έχει δεσμευθεί για τους πρόσφυγες της Αρετσούς (21:00) στη διπλανή μας Ανάβυσσο που αρχικά ελέγετο Αρετσού – […]

21:22

Γράφει ο ΑΠ στα απομνημονεύματά του: «Καθημερινά ήμαστε στα υπουργεία και παρακαλούσαμε να μας δώσουν ένα κομμάτι γης να εγκατασταθούμε. Το ευτύχημα για μας» γράφει «ήταν ότι Υπουργός Πρόνοιας ήταν ο Απόστολος Ορφανίδης ο οποίος κατάγονταν από τη Σμύρνη της Μ. Ασίας, πατριώτης» γράφει. «Μας έδωσε 50 σκηνές τις οποίες φορτώσαμε στο καΐκι του Γιώργου του Θεοδωράκογλου από τον Πειραιά, φορτώσαμε και κάμποσες οικογένειες και ήρθαμε στην Ανάβυσσο. (22:18) Και σιγά σιγά άρχισαν να έρχονται κι από άλλα μέρη όπως είπαμε, από Χαλκίδα που ήρθαν οι γονείς μου, από Θες/νίκη, από τον Πειραιά, μαζευτήκαν περίπου 100 οικογένειες που ήρθαν εδώ. Τους έδωσε ο Ορφανίδης και κάποιες ακόμα σκηνές, βρίσκανε δουλειά στις αλυκές, εποχιακή δουλειά, δουλεύανε πότε στα χωράφια των Καλυβιωτών ή πηγαίνανε στη Βουλιαγμένη, είτε στον Πειραιά για ένα μεροκάματο… γιατί επίσης και με τους γείτονες, δηλαδή με τα χωριά των Μεσογείων δεν είχαν και με αυτούς καλές σχέσεις, γιατί ούτε αυτοί τους ήθελαν (23:10)

--

24:12

Μείνανε για κάποια χρόνια στα τσαντήρια, μετά άρχισαν να χτίζουν κάποια σπίτια με πλίνθους που λέμε. Το 1927 όπως έλεγε και η μητέρα μου έστησαν την πρώτη τους εκκλησία, την Αγ. Ειρήνη ―εκεί στο λόφο που είναι και σήμερα― από σανίδια, δηλαδή έστησαν μία παράγκα. Κι αυτή ήταν η πρώτη τους εκκλησία. Το 1929 χάραξαν μια περιοχή γύρω στα 300 στρέμματα για τον οικισμός που θεωρητικά είχε εγκριθεί Παλαιάς Φώκαιας Αττικής.

25:38

Το 1931 έγινε η πρώτη διανομή χωραφιών, αφού πρώτα είχε σταλεί η τοπογραφική υπηρεσία του Υπ. Γεωργίας και είχε χαράξει οικόπεδα. Τα οικόπεδα και κάποια κτήματα. (26:04)

--

27:55

Στην Π. Φώκαια Μ. Ασίας, της Ιωνίας εγώ πάντοτε θα τονίζω της Ιωνίας, πήγαμε το 1992 σαν κοινότητα, είχαμε γνωρίσει πριν από τη μετάβασή μας τον τότε πρόεδρο της Φώκαιας, τον Νιχάτ. Και για πρώτη φορά πήγαμε περίπου 100 άτομα…. 53; Πήγαμε 53 άτομα και επισκεφτήκαμε την πατρίδα των γονιών μας.

28:46

Είναι δύσκολο να το περιγράψει κανείς με λόγια…

Γιατί όπως βλέπετε και τώρα, που λέω κάποια πράγματα, δεν μπορώ να τα πω. Σκεφτείτε λοιπόν να πατήσεις τα χώματα, εκεί που γεννηθήκαν οι γονείς σου. Μου είναι δύσκολο να το περιγράψω. Τα συναισθήματα και όλα αυτά που νιώσαμε όλοι μας, όχι μόνο εγώ, δεν μπορώ να τα εξηγήσω με λόγια.

*Το σπίτι σας το βρήκατε;*  
Ναι, ναι το σπίτι και το δικό μας και του παππού της Ζαχαρώς και άλλα σπίτια κι άλλα σπίτια. Οι Τούρκοι που έμεναν πλέον εκεί, γιατί μετά την Ανταλλαγή και οι Τούρκοι που έμεναν εκεί είχαν φύγει και εγκαταστάθηκαν περισσότερο Τουρκοκρήτες, μετανάστευσαν, τους πήραν εκεί και εποικίστηκε η Φώκαια, τους έφεραν στα σπίτια, από την περιοχή της Καβάλας και από άλλες περιοχές, αλλά ήταν κι αυτοί άνθρωποι που έζησαν στην Ελλάδα και τους πήραν από εδώ και τους πήγαν εκεί και τους έβαλαν στα σπίτια των γονιών μας, όλων (30:23) Ε, θα πω ότι ο κόσμος μας δέχτηκε και μας υποδέχτηκε και με καλοσύνη και με κατανόηση. Έκαναν προς τιμή μας κάποιες γιορτές, μας ξενάγησαν, πήγαμε στο Δημαρχείο, μας περιποιήθηκαν (30:51)

---

**200810\_0738.wav**

00:07

Κι αυτή η συγκίνηση γιατί, όπως σας είπα έχω γεννηθεί το 1938 κι έχω βιώσει την ταλαιπωρία, τη φτώχεια, την ανέχεια, ανεξάρτητα αν καταφέραμε κάποιοι από εμάς να τελειώσουμε κι ένα Γυμνάσιο. Ανεξάρτητα από αυτό. (00:37)

00:41

Εδώ είμαι εγώ. Ίσως 18-19 ετών στις αλυκές. Κι όχι μόνο εγώ, κι όλα τα παιδιά της ηλικίας μου. Ξέρετε τι σημαίνει Αύγουστος μήνας, να δουλεύουν στις αλυκές κάτω από τον καυτό ήλιο; (1:02)

01:17

Πήγαμε στα σπίτια των προγόνων μας και σε άλλα σπίτια που μας καθοδηγούσε ο μπάρμπα-Θοδωρής (01:23)

*>>{ΧΑΣΑΝ}<<*

02:10

Ε γυρίσαμε, μας γύρισε ο μπάρμπα-Θοδωρής, μας ξενάγησε σε όλους τους δρόμους της Π. Φώκαιας: πού ήταν τα μαγαζιά, πού ήταν η αγορά, πού ήταν τα καφενεία, βρήκαμε κάποια, όλα ας πούμε τα μαγαζιά των γονιών μας, των Φωκιανών.. (02:38)

02:50

Ο μπάρμπα-Θοδωρής, αν και 89 ετών τότε που πήγαμε εκεί, έτρεχε μπροστά απ’ όλους μας και μας έλεγε συνέχεια και μας έλεγε συνέχεια και εκείνο που μπορώ να πω είναι ότι και το σπίτι του παππού μου ήταν προς το Μεγάλο Γιαλό, στη μεγάλη Καμάρα, εκεί λίγο δεξιότερα, λίγο κάτω από την Αγία Ειρήνη, η οποία βέβαια όταν πήγαμε δεν υπήρχε την είχαν κατεδαφίσει, υπήρχε όμως το οικόπεδο (3:35)

--

**200810\_739.wav**

00:06

H Aγ. Ειρήνη είχε οπωσδήποτε κατεδαφιστεί εκ θεμελίων, που λέμε, δεν υπήρχε τίποτε, υπήρχε όμως ο χώρος που ήταν χτισμένη. Ακριβώς από την απέναντι πλευρά ήταν το ελληνικό Παρθεναγωγείο το οποίο οι Τούρκοι στη συνέχεια είχανε κάνει τουρκικό. Και σε μία γωνία υπήρχε ένας ογκόλιθος, επί του τοίχου, που κάτι έγραφε αλλά δε θυμάμαι τι έγραφε. Ήταν απ’ την Αγ. Ειρήνη, κάτι έγραφε πάντως. Ότι ήταν από τα θεμέλια, το καμπαναριό… ότι ήταν από τα οικοδομικά υλικά της Αγ. Ειρήνης, η οποία ήταν ο ενοριακός ναός της Π. Φώκαιας.

01:15

Ξαναπήγαμε μετά το 2000δε θυμάμαι ποια χρονολογία, είχαμε πάλι την ίδια μεταχείριση, αλλά αυτή τη φορά, τη δεύτερη, ήταν ευρύτερη ας το πούμε η περιοδεία μας. Το 92 σχεδόν αποκλειστικά πήγαμε για την Π. Φώκαια.

…

[ΕΙΧΑΝ ΠΟΥ ΓΝΩΡΙΣΑΤΕ ΟΙ ΤΟΥΡΚΟΙ ΦΩΚΙΑΝΟΙ ΓΝΩΣΗ ΤΩΝ ΓΕΓΟΝΟΤΩΝ;]

01:54

Μα δεν υπήρχαν Τούρκοι στην Παλαιά Φώκαια όταν πήγαμε εμείς. Είπαμε ήταν Τουρκοκρήτες, από την περιοχή της Καβάλας κι από άλλα μέρη της Ελλάδας που τους πήγαν και τους εγκατέστησαν εκεί. Τούρκοι αυτόχθονες, ας τους πούμε, δεν υπήρχαν, τουλάχιστον εμείς δε βρήκαμε – ούτε κάποιος είπε «εγώ είμαι και γνώριζα τον παππού σου ή τον πατέρα σου.» Όχι. Ήτανε όλοι από την Ελλάδα, σχεδόν. (022:28) Ίσως και κάποιοι από το εσωτερικό της Τουρκίας.

--

03:13

Αυτό λέω συνεχώς κι αυτό είναι και το παράπονό μου: ότι οι μετέπειτα από εμάς λίγο ενδιαφέρονται. (03:27)

---

**200810\_740.wav**

00:33

Αυτή η φωτογραφία είναι τραβηγμένο το 1931 ή το 1932 Αυτό το καφενείο ήταν ακριβώς εδώ που είμαστε εμείς σήμερα. Κι αυτοί ήταν κάποιοι από αυτούς που εγκαταστάθηκαν εδώ. 00:56

01:09 εδώ είναι ο πατέρας μου… ΚΛΠ ΔΕΣ ΒΙΝΤΕΟ

02:45

Κοιτάχτε να δείτε. Τώρα με τα χρόνια, αφομοιώνονται όλοι κατά κάποιο τρόπο και σιγά σιγά όλο αυτό που νιώθουμε εμείς, όλα αυτά τα συναισθήματα, από τους νέους αποβάλλονται με το πέρασμα του χρόνου. (03:07) Είτε γιατί δεν έχουν ζήσει αυτά που έχουμε ζήσει εμείς, γιατί όταν δεν έχεις ζήσει κάποια πράγματα δεν μπορείς να καταλάβεις και κάποια άλλα που έχουν ζήσει κάποιοι άλλοι, κατά τη γνώμη μου.